RuPaul’s Drag Race

***RuPaul’s Drag Race*** er en amerikansk reality-TV-serie produsert av World of Wonder for Logo TV, WOW Presents Plus og, fra og med den niende sesongen, TV-kanalen VH1. Showet følger dragqueenen RuPaul i jakten på USAs neste drag-superstjerne. RuPaul spiller rollen som vert, mentor og hoveddommer for denne serien, etterhvert som deltakerne hver uke får nye utfordringer. I tillegg til RuPaul sysselsetter *RuPaul’s Drag Race* et dommerpanel som gjennom sesongene har inkludert blant andre Michelle Visage, Santino Rice, Ross Mathews og Carson Kressley, samt en rekke gjestedommere. Dommerne bedømmer deltakernes fremgang gjennom konkurransen. Tittelen på showet er et ordspill på dragqueen og bilracetypen dragrace, og tittelsekvensen og sangen «Drag Race» har begge et dragracing-tema.

*RuPaul’s Drag Race* har spilt elleve sesonger og har blant annet inspirert spin-off-seriene *[[RuPaul’s Drag U]]* og *[[RuPaul’s Drag Race All Stars]]*. Showet har blitt det høyest rangerte TV-programmet på Logo TV, og sendes internasjonalt, inkludert i Australia, Canada, Storbritannia, Nederland og Israel. RuPaul har vunnet Emmy-priser for showet fire år på rad (2016 til 2019) i kategorien «Outstanding Host for a Reality or Reality-Competition Program». Selve showet ble tildelt prisen «Primetime Emmy Award for Outstanding Reality-Competition Program» i 2018 og 2019, og «Outstanding Reality Program award» på den 21. GLAAD Media Awards. Den har blitt nominert til fire Critic's Choice Television Awards, blant annet i kategorien «beste realitykonkurranse». RuPaul fikk prisen i kategorien «beste vert i en reality-TV-serie». Serien ble også nominert til en «Creative Arts Emmy»-pris for enestående sminke for en flerkamera produksjon. I 2018 ble serien den første til å vinne en *Primetime Emmy*-pris både i kategorien «Outstanding Reality-Competition Program» og i kategorien «Outstanding Host for a Reality or Competition Program» samme år.

## Format
*RuPaul’s Drag Race* følger et fast konkurranseformat ledet av RuPaul, som fungerer som vert, mentor og dommer. 

Hver episode består normalt av en miniutfordring, en hovedutfordring og en motemolo, før de to svakest vurderte deltakerne må gjennom en *lipsync* der RuPaul avgjør hvem som elimineres. Miniutfordringene er korte oppgaver som varierer i tema, mens hovedutfordringene omfatter større individuelle eller gruppebaserte oppgaver som design, skuespill, musikk eller parodi. 

## Sesonger
### Sesong 1 (2009)
Vinneren av sesong en av *RuPaul’s Drag Race* vant livstidsforsyninger med sminke fra MAC Cosmetics, ble avbildet på forsiden av Paper Magazine, var modell for en av L.A. Eyeworks kampanjer, deltok på Absolut Vodkas *Pride Tour* og mottok en pengepremie på  USD. Sesongen besto av ni deltakere. BeBe Zahara Benet ble kronet som sesongens vinner og Nina Flowers vant prisen *Miss Congeniality*.

Denne sesongen, samt første sesong av *RuPaul’s Drag Race All Stars*, er de eneste sesongene som ikke har med utfordringen *Snatch Game*. Denne utfordringen går ut på at deltakerne skal imitere kjente personligheter mens de svarer på spørsmål i et gameshow basert på det amerikanske TV-programmet *Match Game*.

Sangen spilt under catwalken i hver episode er «Cover Girl» fra RuPauls eget album *Champion*.

### Sesong 2 (2010)
Vinneren av sesong to av *RuPaul’s Drag Race* vant livstidsforsyninger med sminke fra NYX Cosmetics, samt å bli nyxcosmetics.coms ansikt utad, mottok en eksklusiv ettårs PR-kontrakt med firmaet Project Publicity, var modell for en av L.A. Eyeworks kampanjer, deltok på Logos *Drag Race Tour* og mottok en pengepremie på  USD. Antall deltakere ble økt fra ni i sesong én til tolv i sesong to. Tyra Sanchez ble kronet som sesongens vinner og Pandora Boxx vant prisen *Miss Congeniality*.

Til denne sesongen ble hver episode fulgt opp av det nye bakomprogrammet *RuPaul’s Drag Race: Untucked*. Programmet viser hva som foregår blant deltakerne mens de oppholder seg bak scenen under eliminasjonen. I denne sesongen oppsto også tradisjonen hvor den utstemte deltakeren skriver en farvelbeskjed i leppestift på speilet før vedkommende forlater konkurransen. Tradisjonen ble startet av Shangela Laquifa Wadley i første episode og har vært med i alle sesonger siden.

Sangen spilt under catwalken og rulleteksten i hver episode er «Jealous of My Boogie» fra RuPauls album *Champion*.

### Sesong 3 (2011)
Vinneren av sesong tre av *RuPaul’s Drag Race* vant tittelen som æresdeltaker på Absolut Vodkas *Absolut Tour*, ble tildelt livstidsforsyninger med sminke fra Kryolan og mottok en pengepremie på  USD. Sesongen besto av tretten deltakere. Raja ble kronet som sesongens vinner og Yara Sofia vant prisen *Miss Congeniality*.

I denne sesongen dukket Shangela fra sesong to opp på nytt, samt at en av *lip sync*-konkurransene resulterte i at begge deltakerne fikk bli. Deltakeren Carmen Carrera ble tatt inn igjen i konkurransen etter å ha blitt eliminert bare noen få episoder tidligere. I denne sesongen overtok Michelle Visage plassen til Merle Ginsberg ved dommerpanelet. Billy Brasfield, Mike Ruiz og Jeffrey Moran vikarierte for dommeren Santino Rice i flere av episodene.

Sangen spilt under catwalken i hver episode er «Champion», mens sangen spilt under rulleteksten er «Main Event», begge fra RuPauls album *Champion*.

### Sesong 4 (2012)
Vinneren av sesong fire av *RuPaul’s Drag Race* vant tittelen som æresdeltaker på Logo TV og Absolut Vodkas *Drag Race Tour*, vant en enestående reise, livstidsforsyninger av sminke fra NYX Cosmetics, en pengepremie på  USD og tittelen *America's Next Drag Superstar*. Sesongen besto av tretten deltakere. Sharon Needles ble kronet som sesongens vinner og Latrice Royale vant prisen *Miss Congeniality*.

I denne sesongen fortsatte Billy Brasfield som vikarierende dommer for Santino Rice, og begge opptrådte side om side i gjenforeningsepisoden. Michelle Visage fortsatte som fast dommer. Willam Belli ble den første deltakeren til å bli diskvalifisert fra programmet etter å ha brudt konkurransereglene. Der og da ble det ikke spesifisert hvilke regler som var blitt brudt, men i gjenforeningsepisoden kom det frem at grunnen til diskvalifikasjonen var at Belli hadde mottatt hemmelig besøk av ektemannen sin på hotellet, noe som stred imot reglementet. I ettertid har Belli derimot uttalt at den reelle grunnen til hans diskvalifikasjon blant annet var hans kritikk mot produksjonen og hvordan deltakerne ble behandlet. Den første *lip sync*-opptrednen med tre deltakere ble utført for å kåre vinneren av denne sesongen; sesongen ble dermed også den første hvor alle de tre finalistene ble satt til å *lip synce* for førsteplassen.

Sangen spilt under catwalken i hver episode er «Glamazon», mens sangen spilt under rulleteksten er «The Beginning», begge fra RuPauls album *Glamazon*.

### Sesong 5 (2013)
Vinneren av sesong fem av *RuPaul’s Drag Race* vant livstidsforsyninger av sminke fra Colorevolution Cosmetics, en enestående reise tildelt av AlandChuck.travel, ble æresdeltaker på Logo TV og Absolut Vodkas *Drag Race Tour*, en pengepremie på  USD og tittelen *America's Next Drag Superstar*. Sesongen besto av 14 deltakere. Jinkx Monsoon ble kronet som sesongens vinner og Ivy Winters vant prisen *Miss Congeniality*.

Sesong fem ble den første sesongen hvor begge deltakerne, Honey Mahogany og Vivienne Pinay, ble eliminert etter en *lip sync*-duell. Det er også den første sesongen hvor en av deltakerne, Alaska Thunderfuck 5000, er kjæresten til en tidligere vinner av konkurransen (Sharon Needles).

Sangen spilt under catwalken i hver episode er «I Bring the Beat», mens sangen spilt under rulleteksten er «The Beginning», begge fra RuPauls album *Glamazon*.

### Sesong 6 (2014)
Vinneren av sesong seks av *RuPaul’s Drag Race* vant en vinnerpakke som inkluderte sminke fra Colorevolution Cosmetics og en pengepremie på  USD. Sesongen besto av 14 deltakere. Bianca Del Rio ble kronet som sesongens vinner og BenDeLaCreme vant prisen *Miss Congeniality*.

I denne sesongen ble premieren for første gang delt på to episoder, hver med syv deltakere. De tolv gjenværende deltakerne ble først samlet som én gruppe i tredje episode.

Sangen spilt under catwalken i hver episode er «Sissy That Walk», mens sangen spilt under rulleteksten er «Dance With U», begge fra RuPauls album *Born Naked*.

### Sesong 7 (2015)
Vinneren av sesong syv av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. Sesongen besto av 14 deltakere. Violet Chachki ble kronet som sesongens vinner og Katya vant prisen *Miss Congeniality*.

I sesong syv tok Carson Kressley og Ross Mathews over som alternerende dommere etter Santino Rice.

Sangen spilt under catwalken i hver episode er «Sissy That Walk», mens sangen spilt under rulleteksten er «Fly Tonight», begge fra RuPauls album *Born Naked*.

### Sesong 8 (2016)
Vinneren av sesong åtte av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. Sesongen besto av tolv deltakere. Bob the Drag Queen ble kronet som sesongens vinner og Cynthia Lee Fontaine vant prisen *Miss Congeniality*.

Sangen spilt under catwalken i hver episode er «The Realness», mens sangen spilt under rulleteksten er «Die Tomorrow», begge fra RuPauls album *Realness*.

### Sesong 9 (2017)
Vinneren av sesong ni av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. Sesongen besto av 14 deltakere. Sasha Velour ble kronet som sesongens vinner og Valentina vant prisen *Miss Congeniality*. Velours finale-*lip sync* til sangen «So Emotional» av Whitney Houston blir av mange regnet som ikonisk

Cynthia Lee Fontaine, en av deltakerne fra sesong åtte, returnerte som deltaker i sesong ni. Denne gangen kom hun også på tiende plass, samme plass som i den foregående sesongen.

Sangen spilt under rulleteksten er «Kitty Girl» fra albumet *American*.

### Sesong 10 (2018)
Vinneren av sesong ti av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. Sesongen besto av 14 deltakere. Aquaria ble kronet som sesongens vinner og Monét X Change vant prisen *Miss Congeniality*.

Deltakeren Eureka O'Hara, som ble sendt hjem under innspillingen av sesong ni på grunn av en kneskade, returnerte som deltaker i sesong ti etter en åpen invitasjon fra RuPaul. O'Hara endte opp på delt andreplass sammen med Kameron Michaels.

Sangen spilt under rulleteksten er «Rock It (To the Moon)» fra albumet *Remember Me*.

### Sesong 11 (2019)
Vinneren av sesong elleve av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. Sesongen besto av 15 deltakere. Yvie Oddly ble kronet som sesongens vinner og Nina West vant prisen *Miss Congeniality*.

Vanessa Vanjie Mateo, den første deltakeren som ble eliminert i sesong ti, returnerte som deltaker i sesong elleve og kom denne gangen på femte plass.

Sangen spilt under rulleteksten er «Rock It (To the Moon)» fra albumet *Remember Me*.

### Sesong 12 (2020)
I august 2019 ble det kjent at både *RuPaul’s Drag Race* og *RuPaul’s Drag Race All Stars* ville bli fornyet med hver sin sesong, henholdsvis sesong tolv og fem. Sesongen hadde premiere 28. februar 2020, og sesongen består av 13 deltakere. Vinneren av sesong tolv av *RuPaul’s Drag Race* vant ett års forbruk av sminke fra Anastasia Beverly Hills, en pengepremie på  USD og tittelen *America's Next Drag Superstar*. I tillegg mottok vinneren i hver episode en pengepremie på  USD. Jaida Essence Hall ble kåret til sesongens vinner og Heidi N Closet mottok tittelen *Miss Congeniality* og en pengepremie på  USD.

Etter innspillingen av sesong tolv var ferdig ble deltakeren Joey Gugliemelli, bedre kjent under artistnavnet Sherry Pie, anklaget for å ha utgitt seg for å være en kvinnelig castingansvarlig og dermed overtalt flere mannlige skuespillere til å utføre nedverdigende handlinger på film i den tro at de prøvespilte for ulike prosjekter. En av skuespillerne skal blant annet ha sagt ja til å onanere foran kamera som en del av auditionprosessen. Gugliemelli kom med en uttalelse på Facebook hvor han unnskyldte seg, og han ble i ettertid diskvalifisert fra konkurransen. På grunn av de resterende deltakernes innsats valgte VH1 å sende sesongen som planlagt, men Sherry Pie har tilsynelatende blitt redigert ut fra store deler av episodene. Pengepremiene hans – så langt en totalsum på  USD – blir donert til organisasjonen The Trevor Project i stedet for å gå til Sherry Pie selv.

Fordi sesong 12 ble filmet ferdig rett før utbruddet av koronaviruspandemien ble både gjenforeningsepisoden og finalen (som begge filmes i ettertid) filmet i deltagernes egne hjem via videochat.

Sangen spilt under catwalken er «Superstar» fra RuPaul’s album *Glamazon*, mens sangen spilt under rulleteksten er «American» fra RuPaul’s album ved samme navn.

## Vinnere av ''RuPaul’s Drag Race'' (galleri)

Bebe Zahara Benet at NUBIA 2020 (cropped).jpg|Bebe Zahara Benet, vinner av sesong 1
Tyra Sanchez (cropped) 2.jpg|King Tyra, vinner av sesong 2
Raja Gemini at RuPaul’s DragCon LA 2019.jpg|Raja, vinner av sesong 3
Sharon Needles Play.jpg|Sharon Needles, vinner av sesong 4
Jinkx Monsoon 01 (cropped).jpg|Jinkx Monsoon, vinner av sesong 5
DragCon 2023 @ DVSROSS Photgraphy -323 (cropped).jpg|Bianca Del Rio, vinner av sesong 6
Violet Chachki at DragCon, April 2017.png|Violet Chachki, vinner av sesong 7
Bob The Drag Queen at Rupaul’s Dragcon 2017 by dvsross (portrait crop).jpg|Bob The Drag Queen, vinner av sesong 8
Rupaul Dragcon 2018-164 (41356430574).jpg|Sasha Velour, vinner av sesong 9.
Aquaria at Dragcon by dvsross.jpg|Aquaria, vinner av sesong 10
Dragcon-25 (47937194866).jpg|Yvie Oddly, vinner av sesong 11
DragCon2024 @DVSROSS (173) (cropped).jpg|Jaida Essence Hall, vinner av sesong 12
RuPaul DragCon 2022 (52073263726).jpg|Symone, vinner av sesong 13
DragCon 2022-130 (52074253612) (cropped).jpg|Willow Pill, vinner av sesong 14
Sasha Colby (1).jpg|Sasha Colby, vinner av sesong 15
President Tsai Ing-wen with Nymphia Wind at the Presidential Building 2024-05-15.jpg|Nymphia Wind, vinner av sesong 16, med presidenten av Taiwan.


## Spin-off-serier

Det er produsert mange spin-off-serier, både i USA og andre land:
* *RuPaul’s Drag U* (2010–2012)
* *RuPaul’s Drag Race All Stars* (2012–)
* *The Switch Drag Race* (2015)
* *RuPaul’s Drag Race Thailand* (2018–)
* *Dancing Queen* (2018)
* *RuPaul’s Drag Race UK* (2019–)
* *Canada's Drag Race* (2020–)
* *RuPaul’s Celebrity Drag Race* (2020, 2022)
* *RuPaul’s Drag Race Holland* (2020–)
* *RuPaul’s Drag Race Down Under* (2020–)
* *Drag Race Down Under vs. The World* (2025–)
* *Drag Race España (2021–)*
* *Drag Race Italia* (2021–)
* *Drag Race France* (2021–)
* *Drag Race Sverige* (2023)

## ''RuPaul’s Drag Race All Stars'' «Hall of Fame»

Performista vestido como Cher-1.jpg|Chad Michaels (sesong 4), vinner av første sesong av *RuPaul’s Drag Race All Stars*
Alaska Thunderfuck DragCon2024 @DVSROSS (16).jpg|Alaska (sesong 5), vinner av sesong 2 av *RuPaul’s Drag Race All Stars*
Trixie Mattel Portrait.jpg|Trixie Mattel (sesong 7), vinner av sesong 3 av *RuPaul’s Drag Race All Stars*
FAllStars 4 Winners Trinity "the Tuck" Taylor and Monét X Change by dvsross (cropped).jpg|Monét X Change (sesong 10) og Trinity Taylor (sesong 9), vinnerne av sesong 4 av *RuPaul’s Drag Race All Stars* og de eneste deltagerne til å vinne samme sesong, en «double crowning».
Shea Coulee Baking with Bambi May 2021.png|Shea Coulée (sesong 9), vinner av sesong 5 av *RuPaul’s Drag Race All Stars*
RuPaul DragCon 2022 (52073489984).jpg|Kylie Sonique Love (sesong 2), vinner av sesong 6 av *RuPaul’s Drag Race All Stars*
Jinkx Monsoon 006 - DC Capital Pride street festival - 2013-06-09 (9001924615) (cropped).jpg|Jinkx Monsoon (sesong 5) ble den første deltageren til å vinne Drag Race to ganger da hun vant *RuPaul’s Drag Race All Stars 7*, en sesong som hadde kun tidligere vinnere som deltagere.
Jimbo performing with Werq the World 2025 at Caesars Windsor, Windsor, Ontario, 2025-08-22 31.jpg|Jimbo (*Canada's Drag Race* sesong 1) vinner av sesong 8 av *RuPaul’s Drag Race All Stars.* Jimbo ble den første vinneren av Amerikanske All Stars som kommer fra et annet land.
Angeria Paris VanMicheals during RuPaul’s Drag Race All Stars LIVE, Caesars Windsor, 2024-09-15 06.jpg|Angeria Paris VanMichaels (sesong 14), vinner av sesong 9 av *RuPaul’s Drag Race All Stars.* Premiepengene for denne sesongen gikk til vinnerens selvvalgte veldedighet (The National Black Justice Coalition)
Ginger Minj (cropped).jpg|Ginger Minj (sesong 7), vinner av sesong 10 av *RuPaul’s Drag Race All Stars*


## Forhold med det transkjønnede miljøet
Utøvere med alle seksuelle orienteringer og kjønnsidentiteter er kvalifisert for audition, selv om de fleste deltakerne til dags dato har vært homofile menn. Transkjønnede konkurrenter har blitt mer vanlig etter hvert som sesongene har gått. Sonique, fra sesong to, ble den første åpent transkjønnede deltakeren da hun kom ut som kvinne under gjenforeningsepisoden. Monica Beverly Hillz, fra sesong fem, ble den første deltakeren som kom ut som transkvinne under konkurransen. Peppermint, fra sesong 9, var den første deltakeren som var åpen som transkvinne før sesongen ble sendt. Flere transkjønnede konkurrenter har kommet ut som kvinner etter eliminering, blant annet Carmen Carrera, Kenya Michaels, Stacy Layne Matthews, Jiggly Caliente og Gia Gunn. Det er også en rekke tidligere konkurrenter som identifiserer seg som ikke-binære, kjønnsskeive eller kjønnsflytende, inkludert Jinkx Monsoon, Courtney Act, Violet Chachki, Aja, Valentina, Adore Delano og Sasha Velour. I sesong 13 ble Gottmik den første åpne transmannen til å delta i *RuPaul’s Drag Race*.

I mars 2014 utløste *Drag Race* sterke reaksjoner rundt bruken av begrepet *[[shemale]]* i sesong seks' miniutfordring «*Female or She-male?*». Logo TV har siden fjernet segmentet fra alle plattformer og adressert påstandene om transfobi ved å fjerne introen «*You've got she-mail*» fra nye sesonger av serien. Dette ble erstattet med «*She done already done had herses!*».

Programleder RuPaul kom senere under ild for kommentarer han kom med i et intervju med The Guardian, der han uttalte at han «sannsynligvis ikke» ville la en transkjønnet, kvinnelig deltaker konkurrere på *Drag Race*. I en Twitter-melding sammenlignet også RuPaul transkjønnede dragartister med idrettsutøvere på prestasjonsfremmende dop, men har siden unnskyldt seg. Vinner av sesong ni, Sasha Velour, uttrykte sin uenighet med RuPauls utsagn via Twitter:

## Referanser


## Eksterne lenker
*